EkBass/fiwiki-20250220-pages-articles huggingface dataset:
Noidan kirot

Noidan kirot on vuonna 1927 valmistunut suomalainen mykkäelokuva, jonka on ohjannut Teuvo Puro. Elokuva perustuu Väinö Katajan romaaniin Noidan kirot vuodelta 1914 ja sen ensi-ilta oli 19. syyskuuta 1927 Kino-Palatsi-teatterissa Helsingissä. Noidan kiroja pidetään yhtenä ensimmäisistä suomalaisista kauhuelokuvista. Elokuvan musiikin on säveltänyt vuonna 2010 Yleisradion tilauksesta Tapio Tuomela. Sen esittää Radion sinfoniaorkesteri Jan Söderblomin johdolla. Helsingin Sanomien Hannu-Ilari Lampilan mukaan elokuva olisi ilman musiikkia esitettynä aavemainen ja tahattoman koominen. Musiikin ansiosta "katsojasta tuntuu siltä, että hän seuraa tapahtumia niiden keskeltä".Hannu-Ilari Lampila, Tuomelan noitamusiikki maalaa Lapin taikaa, Helsingin Sanomat, 5.12.2010 sivu D 11Mykkää valoa 1920-luvun Suomesta, Teeman sarja, Yle.fi, viitattu 6.1.2013 == Juoni == Lappiin sijoittuvan elokuvan alussa Heidi Blåfield-Korhosen esittämä Selma saapuu miehensä Simon (Einar Rinne) kanssa tämän kotitaloon Utuniemeen. Hän saa kuulla Simon sisarelta sokealta Elsalta (Kaisa Leppänen) Utuniemen talon synkästä historiasta. Talon paikalla asui muinoin saamelainen šamaani ja noita Jantukka (Hannes Närhi), jonka suomalaiset uudisasukkaat surmasivat. Tapahtumat kerrotaan takaumana. Uudisasukasjoukko saapuu veneillä Utuniemeen ja saartaa Jantukan majan. Jantukka surmaa yhden hyökkääjistä varsijousella mutta jää lopulta alakynteen. Suomalaiset sokaisevat Jantukan ja jättävät hänet kuolemaan. Ennen kuolemaansa Jantukka langettaa kirouksen, jonka mukaan jokainen Utuniemellä sijaitsevalle seidalle istuva tulee kokemaan elämässään surua ja onnettomuutta. Selma on kuunnellut Elsan tarinaa ja istunut samalla huomaamatta seidan päälle. Saatuaan tietää kirouksesta hän lähtee pelästyneensä pois seidan luota. Vähän myöhemmin Selma kohtaa rannassa joukon humalaisia tukkijätkiä, joista yksi, tukkipäällikkö Paksu-Sakari (Yrjö Tuominen), ajaa häntä takaa ja raiskaa hänet. Utuniemen Simo pääsee asiasta selville Selman tultua raskaaksi. Hän aikoo surmata raiskaajan mutta tuhoaa kuitenkin ensin seidan ja heittää sen jäännökset järveen. Takaa-ajoon lähtenyt Simo tavoittaa etsimänsä miehen mutta armahtaa tämän lopulta. Teko johtui noidan asettamasta kirouksesta, ja kun seita on tuhottu myös siihen liittynyt kirous on menettänyt voimansa. == Näyttelijät == == Lähteet == * Lauri Löytökoski: Selässä syntinen taakka – suomalainen kauhuelokuva, osa I. WiderScreen.fi 3/2006 22.12.2006 * Mykkäelokuvasivusto ==Aiheesta muualla== *Noidan kirot, Yle.fi *Filmi tekeillä: "Noidan kirot", Aamulehti, 08.05.1927, nro 123, s. 9, Kansalliskirjaston digitaaliset aineistot Luokka:Suomalaiset mustavalkoelokuvat Luokka:Vuoden 1927 suomalaiset elokuvat Luokka:Suomalaiset mykkäelokuvat Luokka:Suomalaiset kauhuelokuvat Luokka:Teuvo Puron ohjaamat elokuvat
Mackenzie Gray

Alexander Mackenzie Gray (s. 22. marraskuuta 1957 Toronto, Ontario) on kanadalainen Leo-ehdokkuuden saanut näyttelijä, joka on uransa aikana esiintynyt useimmiten independent-elokuvissa, kuten Replikator, Johnny Shortwave ja Strip Search, sekä televisiosarjoissa FX – murha tilauksesta, Äärirajoilla, Da Vincin murhatutkimukset, Nuoret ritarit, L-koodi, Smallville ja Supernatural. Gray syntyi Kanadassa, mutta opiskeli näyttelemistä Lontoossa, jossa hän myös työskenteli hetken aikaa independent-elokuvissa. Palattuaan takaisin Kanadaan Gray päätti opiskelunsa Kanadan yliopistossa ja esiintyi sittemmin ensimmäisessä elokuvassaan The Wars vuonna 1983. Sittemmin hän tehnyt tiiviisti töitä teatterin ja television parissa. Gray on tehnyt myös äänirooleja dokumentteihin ja animaatioihin, kuten Action Man ja Iron Man: Armored Adventures. ==Lähteet== Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1957 syntyneet Luokka:Elävät henkilöt
Runoilija muuttaa

Runoilija muuttaa on vuonna 1927 valmistunut suomalainen mykkäelokuva, jonka on ohjannut Erkki Karu. Elokuvan ensi-ilta oli 13. marraskuuta 1927 Kino- Palatsi-teatterissa Helsingissä. Kodittomaksi joutunut runoilija Keso majoittuu herrasväki Tuiskun luokse. Saadakseen rikkaalta enoltaan rahaa, hän on kirjoittanut menneensä naimisiin ja saaneensa pojan, mutta todellisuudessa rahat ovat huvenneet juhlimiseen. Eno on tulossa Helsinkiin ja odottaa tapaavansa runoilijan lapsen ja vaimon, jota rouva Tuiskun sisar Liisa lupautuu esittämään. Elokuvaversion käsikirjoitus on todennäköisesti Erkki Karun tekoa ja loppuratkaisua lukuun ottamatta sillä onkin paljon yhtäläisyyksiä komedian Se parhaiten nauraa, joka viimeksi nauraa kanssa. Elokuvaa esitettiin teattereissa aluksi Vaihdokkaan kanssa yhdessä "täyteohjelmana", mutta myöhemmin myös erikseen. == Näyttelijät == * Ossi Korhonen - Runoilija Eero Keso * Uuno Laakso - Herra Tuisku * Glory Renvall- Leppänen - Rouva Tuisku * Birgit Sergelius - Liisa, rouva Tuiskun sisar * Heikki Välisalmi - eno Turpeinen Joroisista * Heljä Salomaa - Kaksivuotias lapsi == Muut tekijät == * Erkki Karu - tuottaja, leikkaus * Frans Ekebom - kuvaus * Armas Fredman - kuvausapulainen * Martti Tuukka - studiopäällikkö * Hannes Kuokkanen - naamiointi * Kosti Lehtinen - valokuvat == Lähteet == Luokka:Suomalaiset mustavalkoelokuvat Luokka:Vuoden 1927 suomalaiset elokuvat Luokka:Suomalaiset mykkäelokuvat Luokka:Erkki Karun ohjaamat elokuvat
Orlando Jordan

thumb|Orlando Jordan Orlando Jordan (s. 21. huhtikuu 1974) on yhdysvaltalainen showpainija. Hän on 193 cm pitkä ja painaa 110 kg. Tällä hetkellä hän asuu Miamissa Floridassa. Debyyttinsä hän teki vuonna 2000. == Lähteet == Luokka:Yhdysvaltalaiset showpainijat Luokka:Vuonna 1974 syntyneet Luokka:Elävät henkilöt
Vaihdokas (elokuva)

Vaihdokas on vuonna 1927 valmistunut suomalainen mykkäelokuva, jonka on ohjannut Teuvo Puro. Elokuva perustuu Selma Anttilan näytelmään Vaihdokas vuodelta 1912 ja sen ensi-ilta oli 13. marraskuuta 1927 Kino-Palatsi- teatterissa Helsingissä. Elokuvassa tehtailijan rouvan avioton lapsi solmii suhteen miehen kanssa, jota tehtailijan rouva pitää omana poikanaan. == Näyttelijät == * Ilmari Unho - Oras, konttoriapulainen * Hilja Jorma - Maria, lastenkodin johtajatar * Sven Relander - Konsuli August Lumiala * Helmi Lindelöf - Anna Lumiala * Lilja Haltia - Silja Lumiala * Mimmi Lähteenoja - Susika eli Suska * Hemmo Kallio - Vahtimestari Haukka * Birgit Hästesko - Orvokki == Muut tekijät == * Frans Ekebom - kuvaus * Armas Fredman - kuvausapulainen * Carl Fager - lavastus, käsikirjoitus * Martti Tuukka - studiopäällikkö * Kosti Lehtinen - valokuvat ==Arvioita== Video-oppaassa vuodelta 1994 Bello Romano sanoo elokuvaa mykkäkauden tapaan ylinäytellyksi, mutta ensimmäisenä kertana kun elokuvakamerat tuotiin Suomessa tehdasmiljööseen. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”. == Aiheesta muualla == * Vaihdokas, Elokuva, 01.01.1927, näytenumero 2, s. 10–11, Kansalliskirjaston digitaaliset aineistot. ==Lähteet== Luokka:Vuoden 1927 suomalaiset elokuvat Luokka:Suomalaiset mustavalkoelokuvat Luokka:Suomalaiset draamaelokuvat Luokka:Suomalaiset mykkäelokuvat Luokka:Suomalaiset näytelmiin perustuvat elokuvat Luokka:Teuvo Puron ohjaamat elokuvat
Implacable-luokka (lentotukialus)

Implacable-luokka oli toisessa maailmansodassa Britannian Kuninkaallisen laivaston tukialusluokka, johon kuului kaksi lentotukialusta. Luokan alusten rakentaminen aloitettiin 1939, ja ne laskettiin vesille joulukuussa 1942. Alukset otettiin paveluskäyttöön kesällä 1944. Kummankin operaatiohistoria jäi lyhyeksi, ja sodan jälkeen alukset olivat koulutuskäytössä ennen romuttamista 1955.Conway's s. 20 Alukset olivat Illustrious-luokasta kehitettyjä aluksia, joissa oli 50 jalkaa vedenpinnan yläpuolella oleva 760 jalan lentokansi. Aluksiin asennetuilla katapulteilla kyettiin lähettämään 16 000 paunan lentokone 66 solmun nopeudella tai 20 000 paunan lentokone 56 solmun nopeudella. Aluksessa oli kaksi hissiä, joista kummankin nostokyky oli 20 000 paunaa. Etummaisen hissin koko oli 45 × 33 jalkaa ja takimmaisen 45 × 22 jalkaa. Alusten ylähangaarin pituus oli 458 jalkaa ja perään sijoitettu alahangaari oli 208 jalkaa. Kummankin hangaarin leveys oli 62 jalkaa ja korkeus 14 jalkaa. Hangaarin korkeus esti Vought Corsairien sijoittamisen aluksille. Aluksiin oli varastoitu 94 650 gallonaa lentokerosiinia, mikä oli riittämätön määrä 81 lentokoneelle. Alusten normaali lentokonemäärä oli 60. Alusten panssarivyö ei noussut alakannen yläpuolelle ja monin paikoin jäi alemmas. Aluksen lentokannen panssarointi oli 3 tuumaa ja alempi hangaarikansi oli 1,5–2,5 tuumaa paksu konehuoneiden yläpuolella. Alusten ammusvarastot oli erillissuojattu 2–3 tuuman panssarein. Vedenalainen runko oli rakenteeltaan vastaava kuin edeltävässä Illustrious-luokassa. Alukseen sijoitettiin neljään konehuoneeseen ja neljään kattilahuoneeseen neliakselinen moottori ja savupiiput oikeanpuoleisista kattilahuoneista oli viety ylemmäs kuin aiemmin. Alusten ilmatorjunta-aseistuksena oli 8 4,5 tuuman 45 kaliiperin QF Mk III HA -kaksoistykkitornia (8x2) ja viisi kahdeksanputkista ja yksi neliputkinen 2-paunaista. ==Lähteet== * * * === Viitteet === ==Aiheesta muualla== * Implacable luokka *HMS Indefatigablen operaatiohistoria
Suomen kielen lautakunta

Suomen kielen lautakunta on Kotimaisten kielten keskuksen yhteydessä toimiva suomen kielenhuollon asiantuntijaelin. Lautakunta koostuu 4–8 jäsenestä, jotka keskuksen johtaja kutsuu lautakuntaan kolmivuotiskausiksi. Yksi lautakunnan jäsenistä kuuluu tutkimuskeskuksen henkilökuntaan. Toiminnasta on linjattu valtioneuvoston asetuksella. Lautakunta päättää suomen kielen käyttöön liittyvistä yleisistä ja periaatteellisista suosituksista ja esittää kannanottoja kielenkäytöstä ja kielipolitiikasta. Lautakunnan käsittelyyn tulee asioita Kielitoimiston ja Kielitoimiston sanakirjan aihepiireistä. Sen edeltäjiä ovat Suomalaisen Kirjallisuuden Seuran kielivaliokunta (1928–1948), Suomen Akatemian kielilautakunta (1949–1969) ja Nykysuomen laitoksen kielilautakunta (1970–1976). Kaudella 1. kesäkuuta 2021 – 31. toukokuuta 2024 lautakunnan jäsenet ovat: * professori Tiina Onikki-Rantajääskö, puheenjohtaja * toiminnanjohtaja Sari Hyytiäinen, varapuheenjohtaja * professori Jarmo Jantunen * yliopistonlehtori, tutkija Lari Kotilainen * yksikön päällikkö Kaisa Kuhmonen * toimittaja Pertti Seppä * suomentaja Natasha Vilokkinen * kielenhuolto-osaston johtaja Salli Kankaanpää (Kotimaisten kielten keskus). Lautakunnan sihteerinä toimii erityisasiantuntija Sari Maamies (Kotimaisten kielten keskus). ==Kannanottoja== Suomen kielen lautakunta linjasi kokouksessaan 31. tammikuuta 2014, että muoto alkaa tekemään on osa yleiskieltä samalla tavalla kuin alkaa tehdä. == Lähteet == ==Aiheesta muualla== * Suomen kielen lautakunnan suosituksia ja kannanottoja Kotimaisten kielten keskus Luokka:Suomen kieli Luokka:Kotimaisten kielten keskus
Rosopyöriäinen

Rosopyöriäinen (Neophocaena phocaenoides) on Etelä- ja Itä-Aasian rannikolla elävä 30–45 kilon painoinen pyöriäinen. Aikuiset yksilöt ovat noin 120–190 cm pitkä.Cajander s. 155 Rosopyöriäinen on luokiteltu uhanalaiseksi. Toisin kuin muilla pyöriäisillä, rosopyöriäiseltä puuttuu selkäevä kokonaan ja sen tilalla on pieniä rasvakyhmyjä. Poikanen ratsastaa usein emonsa selässä näiden kohoumien varassa ja emon tullessa hengittämään nousee poikanen kokonaan pinnan yläpuolelle. Rosopyöriäiset liikkuvat useimmiten 2-3 yksilön ryhmissä, mutta eivät laumoina. == Lähteet == === Viitteet === Luokka:Pyöriäiset Luokka:Uhanalaiset nisäkkäät
Amstel Tijgers

IJshockeyvereniging Amstel Tijgers on jääkiekkojoukkue Amsterdamista, joka pelaa BeNe Leaguessa. Joukkue pelaa kotiottelunsa Jaab Eden baanin areenalla. == Joukkue == * 3 Evander Hansen * 6 Ivy van den Heuvel * 7 Jochen Gross * 8 Kent Merrian * 10 Brent Jansen * 11 Marcel Kars * 12 Jasper Jaspers * 14 Jordy van Oorschot * 15 Joey Oosterveld * 16 Mark Tanner * 18 Calvin Pohlman * 19 Dax van der Velden * 20 Olivier Leenders * 21 Kristjan Jefkins * 23 Thomas Roosendaal * 28 Brian Hoogenraad * 29 Jan Münster * 30 Andreas Melin * 31 Jacob van Duin * 35 Kisito Zonneveld * 44 Andrew Winnik * 55 Craig Sanders * 60 Dave Deeves * 78 Alex Schaafsma * 97 Andre Gill == Henkilökunta == * Ron Berteling Päävalmentaja * Tommie Hartogs Valmentaja * Sjoerd Kunnst Fysioterapeutti * Fred Schep Joukkueenjohtaja * Bas Visser General Manager * Jeroen Zwaanswijk Account Manager == Entisiä pelaajia == * Saskia Admiraal * Bob Altelaar * Appie Bood * Rachid Boukrim * Mark Bultje * Mario de Vos * Tjakko de Vos * Jeff Delhez * Lieke Erades * Arthur Pohlman * Stefan Proietti * Edwin Rusticus * Jason Smith * Jerry Tertaas * Ronald van der Wal * Walter van Gerwen * Michael Veltman * Jurry Visser * David Wood == Entisiä valmentajia == * Willem Hoogervorst * Mario de Vos == Saavutukset== Alankomaiden mestaruus 1950, 1985, 2002, 2003, 2004, 2005 Dutch Cup 1939, 1980, 1985, 2000, 2003, 2004, 2005 Cup of the Low Lands: 2004, 2005, 2006 == Aiheesta muualla == * Amstel Tijgers * Amateur Amstel Tijgers Luokka:Amsterdamin urheilu Luokka:Alankomaalaiset jääkiekkoseurat Luokka:Eredivisien jääkiekkoseurat Luokka:Vuonna 1963 perustetut urheiluseurat
Tilburg Trappers

Tilburg Trappers on jääkiekkojoukkue Tilburgista Alankomaista. Joukkue pelaa Saksan kolmanneksi korkeimmalla sarjatasolla Oberligassa. Joukkue on perustettu 21. lokakuuta 1938 ja se tuli viralliseksi joukkueeksi 18. tammikuuta 1939. Joukkue pelaa kotiottelunsa IJssportcentrum Tilburgissa. ==Joukkue== Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 Mendo van Dijk L Juniori 33 Ruud Leeuwesteijn L 2024 Dordrecht, Alankomaat 67 Cedrick Andree L 2024 Ottawa, Ontario, Kanada Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 5 Giovanni Vogelaar R 2024 Haag, Alankomaat 7 Aleksei Loginov L 2025 Saratov, Venäjä 13 Jordy Verkiel R 2026 Dordrecht, Alankomaat 16 Kilian van Gorp L 2025 Udenhout, Alankomaat 20 Noah Muller R 2024 Amsterdam, Alankomaat 43 Björn Borgman L 2024 Purmerend, Alankomaat 48 Chay Schults R 2024 Tilburg, Alankomaat 74 Ninho Hessels L 2024 Goirle, Alankomaat 89 Mike Dalhuisen L 2027 Nijmegen, Alankomaat Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 4 Ties van Soest R H 2024 Son en Breugel, Alankomaat 11 Kobe Roth L H 2025 Mason City, Iowa, Yhdysvallat 26 Jonne de Bonth L H 2024 Tilburg, Alankomaat 28 Delaney Hessels L H 2024 Goirle, Alankomaat 29 D'Artagnan Joly R OLH 2024 Gatineau, Québec, Kanada 36 Marvin Timmer R H 2024 ’s-Hertogenbosch, Alankomaat 41 Jay Huisman L H 2024 Zoetermeer, Alankomaat 51 Mikko Virtanen R KH / OLH 2024 Kouvola, Suomi 71 Anthony Rinaldi R OLH 2025 Pierrefonds, Québec, Kanada 77 Reno de Hondt R KH 2024 Tilburg, Alankomaat 81 Max Hermens (C) L KH 2024 Zoetermeer, Alankomaat 82 Justin van der Ven L H 2025 Goirle, Alankomaat 86 Kaid Oliver L KH 2024 White Rock, Brittiläinen Kolumbia, Kanada 95 Danny Stempher (A) L KH 2025 Zoetermeer, Alankomaat Phil Marinaccio L KH / VLH 2025 Woodbridge, Ontario, Kanada Lähde: EliteProspectshttps://www.eliteprospects.com/team/731/tilburg- trappers Viitattu 6.12.2021. ==Saavutukset== *Alankomaiden mestaruus (1948, 1971, 1972, 1973, 1974, 1975, 1976, 1994, 1995, 1996, 2001, 2007) *Cup Nationale Nederlanden (1971, 1972, 1973, 1974, 1975, 1976, 1996, 1998, 1999, 2002, 2003, 2004, 2008) *Cup International (1969, 1970, 1971, 1973) *Cup Brabant (1969) *Cup Swegerijnen (1974) *Cup Lage Landen (1966, 1968) *Cup Luxembourg (1969) *Cup National (1970) *Cup Chamonix *Cup Villard de Lans ==Kuuluisia pelaajia== *Klaas van den Broek *Huub van Dun *Leo Van den Thillart *Paulo Colaiacovo *Jerry Göbel *Frank Jacobs *John MacDonald *Jiri Petrnousek *Joe Simons *Billy Thompson == Lähteet == ==Aiheesta muualla== * Kotisivut * TYSC Tilburg Trappers Historia Luokka:Alankomaalaiset jääkiekkoseurat Luokka:Eredivisien jääkiekkoseurat Luokka:Tilburg Luokka:Vuonna 1938 perustetut urheiluseurat
Seututie 192

Seututie 192 eli Kustavintie on Raision ja Kustavin välillä kulkeva seututie. Tien pituus on noin 71 km. Tie on päällystetty ja kaksikaistainen. Seututie 192 alkaa Raisiosta Marjamäen liittymästä valtatien 8 kohdalta lähellä Raision aluesairaalaa. Noin kolmen kilometrin jälkeen tie ylittää Uudenkaupungin radan tasoristeyksessä. Tien maisemat vaihtelevat metsistä peltoihin, saariin ja merinäkymiin. Tiellä on useita siltoja, muun muassa Taivassalon ja Kustavin välillä sijaitseva Kaitaisten silta, joka on yksi Suomen pisimmistä silloista. Raisiosta seututien 194 liittymään tie on melko suora ja leveä, mutta lännempänä tie on huomattavasti mutkaisempi ja kapeampi. Kustavin keskustan ja Vuosnaisten välillä on yksi lossi, Vartsalan lossi. Tie loppuu Kustaviin Vuosnaisiin, josta on lauttayhteys Ahvenanmaalle Brändöön. Seututie 192 on seututieksi huomattavan vilkasliikenteinen, sillä Kustavin ja Taivassalon seutu on suosittua kesäasutusaluetta, ja lisäksi tie muodostaa yhdessä seututeiden 194 ja 196 kanssa vaihtoehtoisen reitin Turusta Uuteenkaupunkiin. Kustavintie on osa Turun saariston kiertävää Saariston rengastie -nimistä matkailutietä. == Reitti == thumb|250px|Kustavintien pisin silta on 477 metriä pitkä Kaitaisten silta. Näkymä mantereen suuntaan vuoden 2009 lokakuussa. *Raisio **(vt 8) *Masku **Seikelä (yt 1893) **Lemu (yt 1900, yt 1912) *Nousiainen *Mynämäki **Mietoinen (yt 1930) **Pyhä (yt 1951) **(st 194) *Vehmaa **Vilu (yt 1954) *Taivassalo **(yt 1964) **Taivassalo (st 196, yt 1961) *Kustavi **(yt 1922) **Kustavi (yt 1924) **Vartsalan lossi **Vuosnainen (lauttayhteys Brändöön) == Historia == Kustavintietä ruvettiin rakentamaan vuonna 1948. Se valmistui useassa eri osassa: Kustavin ja Mietoisten välinen osuus valmistui vuonna 1954, ja loput tiestä valmistui 1960-luvun alussa. Aiemmin Kaistaisten sillan paikalla oli lossi, mutta kesäasutuksen yleistyttyä lossista tuli pullonkaula. Ongelma yritettiin ratkaista toisella lossilla, mutta lossi oli silti yhä pullonkaula. Ongelma poistui vuonna 1982, jolloin valmistui Kaitaisten silta. == Lähteet == ==Aiheesta muualla== 192 Luokka:Raision liikenne Luokka:Maskun liikenne Luokka:Mynämäen liikenne Luokka:Mietoinen Luokka:Vehmaan liikenne Luokka:Taivassalon liikenne Luokka:Kustavin liikenne
Xanthopan morganii

Xanthopan morganii on suurikokoinen, kiitäjiin kuuluva afrikkalainen perhoslaji. Se on sukunsa ainoa laji. Sitä esiintyy Malawissa, Zimbabwessa, Mosambikissa ja Madagaskarilla. Laji on yleisväritykseltään ruskea. Siipiväli on 15 cm, ja perhosella on yli 30 cm pitkä imukärsä. Lajin olemassaolon ennusti Charles Darwin, kun hän tutustui Madagaskarilla endeemisenä esiintyvään orkidealajiin Angraecum sesquipedale vuonna 1862. Orkidean mesiäinen sijaitsee yli 30 cm pitkän kannuksen pohjalla, ja erikoinen rakenne synnytti kysymyksen, millainen eläin oikein pölyttää kyseisen orkidealajin. Ennusteesta huolimatta pölyttäjä pysyi arvoituksena, kunnes Xanthopan morganiii lopulta löydettiin 40 vuotta myöhemmin, vuonna 1903.http://www.darwinproject.ac.uk/images/darwinsmoth_optimised.pdf == Lähteet == == Aiheesta muualla == * Kuva lajista Luokka:Kiitäjät
Niobraran piirikunta

Niobraran piirikunta () on piirikunta Yhdysvaltain Wyomingin osavaltiossa. Vuonna 2000 Niobrarassa asui 2 407 ihmistä. Piirikunnan hallintokeskus on Lusk. Muita suurempia asutuskeskuksia ovat Manville, Van Tassell ja Lance Creek. Väkiluvulla mitattuna Niobraran piirikunta on Wyomingin pienin. ==Väestö== Vuonna 2000 Niobraran piirikunnassa asui vuonna 2 407 ihmistä. Väestötiheys on alle yksi asukas per neliökilometri. 13,4 prosenttia piirikunnan asukkaista eli köyhyysrajan alapuolella. Piirikunnan etninen jakauma oli seuraavanlainen: *98,05 % valkoihoisia *0,71 % sekoittuneita *0,50 % muita rotuja *0,50 % alkuperäisasukkaita *0,12 % aasialaistaustaisia *0,12 % mustaihoisia *0, % Tyynenmeren kansoja 1,50 prosentilla oli hispaano- tai latinotausta. Sukujuuriltaan asukkaat olivat enimmäkseen saksalaista (35,1 %), englantilaista (18,7 %), irlantilaista (11,2 %) tai amerikkalaista (5,7 %) syntyperää. ==Aiheesta muualla== *Historiallisesti arvokkaiden paikkojen luettelo, Niobraran piirikunta *Tietoa Niobraran piirikunnasta Luokka:Wyomingin piirikunnat
Daniel Franzese

Daniel Franzese (s. 9. toukokuuta 1978 Yhdysvallat) on yhdysvaltalainen näyttelijä. Hän on näytellyt muun muassa elokuvissa Mean Girls, Bully ja Maailmojen sota. ==Filmografia== Vuosi Nimi Rooli Huomautuksia 2009 Foodfight! Twinkleton (ääni) 2008 Kill Theory Freddy Killer Pad Doug Bar Starz Big Mikey 2006 Whirlygirl Clive CSI: Crime Scene Investigation Vahingoittunut uhri 2005 Maailmojen sota Kansallinen vartiomies Bristol Boys Jake Cruel World Claude Markham 2004 Mean Girls Damian Stateside Danny Tripodi 2003 Party Monster The Rat / Dallas MC 2002 Hometown Legend Abel Blood Feast 2: All U Can Eat Altar Boy 2001 Bully Cousin Derek Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Hot Springsin piirikunta

Hot Springsin piirikunta on piirikunta Yhdysvaltain Wyomingin osavaltiossa. Vuonna 2000 Hot Springsissä asui 4 882 ihmistä. Piirikunnan hallintokeskus on Thermopolis. Muita suurempia asutuskeskuksia ovat East Thermopolis, Kirby, Lucerne ja Owl Creek. == Väestö == Vuonna 2000 Hot Springsin piirikunnassa asui 4 882 ihmistä. Väestötiheys oli alle yksi asukas per neliökilometri. 10,6 prosenttia piirikunnan asukkaista eli köyhyysrajan alapuolella. Piirikunnan etninen jakauma oli seuraavanlainen: *95,96 % valkoihoisia *1,52 % alkuperäisasukkaita *1,29 % sekoittuneita *0,63 % muita rotuja *0,35 % mustaihoisia *0,25 % aasialaistaustaisia 2,38 prosentilla oli hispaano- tai latinotausta. Sukujuuriltaan asukkaat olivat enimmäkseen saksalaista (23,3 %), englantilaista (17,0 %), irlantilaista (12,2 %), amerikkalaista (8,2 %) tai norjalaista (6,0 %) syntyperää. == Aiheesta muualla == *Historiallisesti arvokkaiden paikkojen luettelo, Hot Springsin piirikunta Luokka:Wyomingin piirikunnat
Britannian somalit

Britannian somalit ovat somalialaisia Somalian kansalaisia tai heidän jälkeläisiään. Vuonna 2006 Britanniassa asui arviolta 82 300 Somaliassa syntynyttä, joten Britanniassa on lukumäärältään suurin somalivähemmistö. He ovat Ison-Britannian 22 suurin ulkomaalaisryhmä. Etnisiä somaleita ja heidän jälkeläisiään on yhteensä arviolta 95 000–250 000\. Isossa-Britanniassa asuvista Somalian kansalaisista 38 % oli miehiä ja 62 % naisia. Suurin osa heistä (45 %) oli 16–25-vuotiaita. Tyypillisellä somaliperheellä on noin 3,8 lasta. Cardiffissa on väkilukuun suhteutettuna suurin somaliyhteisö, mutta merkittäviä määriä on myös Lontoossa, Bristolissa ja Liverpoolissa. Britanniassa on ollut somaleita yli vuosisadan ajan, mutta suurin osa somalialaisista on saapunut 1990-luvulta eteenpäin. Toisin kuin monet muut Britannian maahanmuuttajayhteisöt, somaliyhteisö on hajanainen. Työikäisten somalien työllisyysaste vuonna 2006 oli 19 % ja 10 % etsi töitä. Somalit ovat Ison-Britannian heikoiten työllistynyt maahanmuuttajaryhmä. == Katso myös == * Somalit * Suomen somalit == Lähteet == Luokka:Yhdistyneen kuningaskunnan etniset ryhmät Luokka:Somalien diaspora
Paranormal State

Paranormal State on yhdysvaltalainen televisiosarja, jossa tutkitaan kartanoita ja tiloja, joissa väitetään kummittelevan. ==Aiheesta muualla== * Ohjelman kotisivut * Luokka:2000-vuosikymmenen yhdysvaltalaiset tositelevisiosarjat Luokka:2010-luvun yhdysvaltalaiset tositelevisiosarjat Luokka:Paranormaali
Guillermo Vargas

Guillermo Vargas Jiménez (s. 18. syyskuuta 1975 San José, Costa Rica), tunnetaan myös nimellä Habacuc, on costaricalainen taiteilija. Guillermo Vargas otti vuonna 2008 kadulta kulkukoiran ja vei sen taidegalleriaan nääntymään kuoliaaksi. Hän piti sitä taiteena, mutta ihmiset eivät kiinnittäneet siihen huomiota. Koira joutui olemaan ilman vettä ja ilman ruokaa seitsemän päivää, kunnes se menehtyi. Luokka:Costaricalaiset henkilöt Luokka:Vuonna 1975 syntyneet Luokka:Elävät henkilöt
Komi mu

Komi mu (komiksi Коми му, ”Kominmaa”) on Syktyvkarissa Komin tasavallassa ilmestyvä kominkielinen sanomalehti. Komin lehdistön historia alkaa Zyrjanskaja žizn (”Syrjäänien elämä”) -lehdestä, joka alkoi ilmestyä Ust- Sysolskissa vuonna 1918. Keväällä 1919 sen nimenä oli V zyrjanskom kraju (”Syrjäänien seudulla”), vuoden 1921 alusta Udž (”Työ”) ja saman vuoden heinäkuusta lähtien Jugyd tui (”Valoisa tie”). Lehti ilmestyi aluksi venäjän kielellä, mutta siinä julkaistiin toisinaan myös kominkielisiä kaunokirjallisia teoksia. Jugyd tuin toimittajana työskenteli Viktor Savin, joka tunnetaan yhtenä kominkielisen kirjallisuuden alullepainijoista. Vuonna 1925 Jugyd tuin yhteyteen perustettiin maalaisväestölle tarkoitettu kominkielinen lehti Komi śikt (”Komikylä”), joka myöhemmin ilmestyi nimellä Komi kolhoznik (”Komin kolhoositalonpoika”). Jugyd tuista tuli kokonaan kominkielinen lokakuussa 1928. Seuraavana vuonna alettiin julkaista kominkielistä nuortenlehteä Komi komsomol (”Komin nuorisoliittolainen”). Kesäkuussa 1930 perustettiin venäjänkielinen sanomalehti Za novyi Sever (”Uuden pohjolan puolesta”). Samalla Jugyd tui sai uuden nimen Vörledzyś (”Metsuri”). Komi kolhoznik yhdistettiin siihen vuonna 1932. Vuonna 1935 Syktyvkariin rakennettiin nykyaikainen lehdistön toimitalo ja kirjapaino Dom petšati. Vuonna 1955 tasavallan päivälehdet yhdistettiin Krasnoje znamja (”Punalippu”) -lehdeksi, jota julkaistiin samansisältöisinä komin- ja venäjänkielisinä versioina. Seuraavana vuonna se jaettiin jälleen kahdeksi lehdeksi. Kominkielinen lehti sai ensin nimekseen Komi kolhoznik ja vuodesta 1959 lähtien sitä julkaistiin jälleen nimellä Jugyd tui. Vuonna 1978 se ilmestyi kolme kertaa viikossa yli 12 000 kappaleen painoksena. Vuodesta 1991 lähtien lehti ilmestyy nykyisellä nimellä. Vuonna 2004 perustettiin valtionyhtiö, johon Komi mun lisäksi kuului nuortenlehti Jölöga (”Kaiku”), lastenlehti Bi kiń (”Kipinä”) ja huumorilehti Čuškanzi (”Ampiainen”). Vuonna 2008 Komi mun toimituksesta tuli autonominen kulttuurilaitos. Lehden päätoimittajana toimii Jelena Plettser. Nykyään lehti ilmestyy kolmesti viikossa noin 3 000 kappaleen painoksena. Sen aiheita ovat tasavallan politiikka, yhteiskunta, talous ja kulttuurielämä. Lehti kertoo myös tasavallan ulkopuolella asuvien komien elämästä. ==Lähteet== ==Aiheesta muualla== * Komi mun aineisto Komin lehdistöportaalissa (komiksi), * Komi mu Komi musa gazet-žurnaljas -sivustolla (komiksi), Luokka:Venäläiset sanomalehdet
Pohjoista viljaa

Pohjoista viljaa on Viikatteen single. Kappale nousi radiohitiksi. Single oli Suomen virallisella singlelistalla yhteensä 10 viikkoa, ja ensimmäisellä viikolla sen sijoitus oli 2. Levyn B-puolena on cover-versio Peer Güntin kappaleesta "Losing My Mind". Yhtye itse on myöntänyt luvan kappaleen versiointiin. Levyn kannessa oleva tuulimylly sijaitsee Elimäellä. ==Kappaleet== # # ==Kokoonpano== * Kaarle Viikate (oik. Kalle Virtanen) – laulu, kitarat, bassokitarat * Simeoni Viikate (oik. Simo Kairistola) – lyömäsoittimet * Arvo ja Ervo Viikate – taustalaulut ==Aiheesta muualla== * Luokka:Viikatteen kappaleet Luokka:Vuoden 2005 kappaleet
Yes Man

Yes Man on Peyton Reedin ohjaama ja Jim Carreyn tähdittämä yhdysvaltalainen komediaelokuva. Elokuvan ensi-ilta oli Yhdysvalloissa 19. joulukuuta 2008. Jim Carrey esittää elokuvassa Carl Allenia, jonka on sanottava yksinkertaisesti kaikkeen kyllä. Pian uuden kyllä-kerhonsa myötä Carlin elämä kukoistaa uusien ystävien ja tyttöystävän myötä, mutta tietenkin ehdottomalla yes-asenteella on myös haittapuolensa. Elokuvan muita osia näyttelevät Zooey Deschanel, Bradley Cooper, Danny Masterson, Sasha Alexander, John Michael Higgins, Molly Sims ja Terence Stamp. ==Näyttelijät== ==Lähteet== Luokka:Vuoden 2008 yhdysvaltalaiset elokuvat Luokka:Yhdysvaltalaiset komediaelokuvat Luokka:Peyton Reedin ohjaamat elokuvat Luokka:Elokuvat liike-elämästä
Mammalogia

Mammalogia eli nisäkästiede on eläintieteen osa-alue, joka tutkii nisäkkäitä. Mammalogia lähestyy nisäkkäitä monista eri lähtökohdista. Tutkimus voi koskea esimerkiksi nisäkkäiden rakennetta, toimintaa, kehityshistoriaa, käyttäytymistä, taksonomiaa tai kesyjen nisäkkäiden hoitoa ja jalostusta. Se voidaan jakaa edelleen nisäkäsryhmien tai -lahkojen mukaan.Mammalogy Institute of Natural Resource Sustainability at the University of Illinois. Theriologia tarkoittaa myös nisäkästiedettä; tarkkaan ottaen tämä termi viittaa synnyttävien nisäkkäiden tutkimukseen. == Lähteet == == Aiheesta muualla == * American Society of Mammalogists Luokka:Eläintiede Luokka:Nisäkkäät Luokka:Seulonnan keskeiset artikkelit
James Farley

James Alysius "Jim" Farley (s. 30. toukokuuta 1888 – 9. kesäkuuta 1976) oli yhdysvaltalainen poliitikko, liikemies, demokraattisen puolueen johtaja ja Yhdysvaltain ylipostimestari. Farley oli presidenttivaalien kampanjapäällikkö vuoden 1932 ja 1936 presidentinvaaleissa, New Yorkin osavaltion edustajien Alfred E. Smithin ja Franklin D. Rooseveltin vaalikampanjoissaFarley Dies - Jun 10, 1976 - NBC - TV news: Vanderbilt Television News Archive. Tvnews.vanderbilt.edu (1976-06-10). Retrieved on 2013-07-26.. Hän työskenteli kansantalouden elvytystä ajaneessa demokraattien New Deal -koalitiossa Daniel Mark Scroop, Mr. Democrat: Jim Farley, the New Deal and the Making of Modern American Politics (University of Michigan Press, 2006).. Farley roomalaiskatolilaisena auttoi Yhdysvaltoja solmimaan diplomaattiset suhteet Vatikaaniin vuonna 1933https://archive.org/stream/jimfarleysstory017770mbp/jimfarleysstory017770mbp_djvu.txt Full text of "Jim Farley S Story"]. Archive.org. Retrieved on 2013-07-26.. Farley toimi Coca-Cola-yhtiön laajentamiseksi kansainväliseksi yhtiöksi yli 30 vuoden ajan. == Lähteet == == Aiheesta muualla == Luokka:Yhdysvaltalaiset demokraattipoliitikot Luokka:Franklin D. Rooseveltin hallituksen jäsenet Luokka:Vuonna 1888 syntyneet Luokka:Vuonna 1976 kuolleet
Walter W. Dalquest

Walter Woelber Dalquest (1917 – 2000) oli yhdysvaltalainen biologi. Dalquest toimi biologian professorina Midwestern State Universityssa Wichita Fallsissa Teksasissa. Hän tutki etenkin Keskilännen eläimistöä. Walter Dalquest ja vaimonsa Rose lahjoittivat yliopistolleen noin 1 200 hehtaarin suuruisen maakappaleen Teksasista vuonna 1996, ja määräsivät, että alue on suojeltava tieteelliseksi tutkimusalueeksi. Paikan nimi on Dalquest Research Site.Walter W. Nelson Dalquest nimesi arizonantaskuhiiren (Chaetodipus lineatus) ja linnuista muun muassa amerikansarvipöllön (Pseudoscops clamator) alalajin forbesi yhdessä George H. Loweryn kanssa.ITIS == Lähteet == == Aiheesta muualla == * Chris Kirk (kuvia) * Afterimage (kuvia) Luokka:Yhdysvaltalaiset eläintieteilijät Luokka:Vuonna 1917 syntyneet Luokka:Vuonna 2000 kuolleet
Dustin Rhodes

Dustin Patrick Runnels (s. 11. huhtikuuta 1969)Texas Births, 1926-1995 Viitattu 20.7.2024 on muun muassa World Wrestling Entertainmentissä esiintynyt showpainija. Hänet tunnetaan parhaiten nimellä Goldust.Goldust WWE- sivustollaViitattu 20.7.2024 Hänen sisääntulomusiikkinsa on Jim Johnstonin "Gold Dust". Hänen isänsä oli Dusty Rhodes ja hänen velipuolensa on Cody Rhodes. Runnelsilla on sopimus All Elite Wrestlingin (AEW) kanssa ja painii kehänimellä Dustin Rhodes, The Natural.Cody se enfrentará a Dustin Rhodes en AEW Double or NothingViitattu 20.7.2024 == Tietoja == * Pituus: 198 senttiä * Paino: 105 kilogrammaa * Asuu: Hollywood, California * Debyytti: Nimellä Dustin Rhodes vuonna 1990, Goldustina vuonna 1995 == Liikkeet == * Final Cut (Vertical Suplex Lift into Swinging Neckbreaker) * Curtain Call (Falling Lifting Reverse DDT tai Hangman's Neckbreaker) * Shattered Dreams (Running Low Blow vastustajalle, joka on kulmauksessa) * Golden Age (Reverse STO) * Bronco Buster * Atomic Drop * One-Handed Bulldog * Throat Thrust, yleensä väistöliikkeenä Back Body Dropiin == Palkinnot == * Vuoden Aloittelija (1989) * Kehittynein Painija (1991) * Huonoin Gimmick (1995, 1997, 2007) * Noloin Painija (1997) == Mestaruudet == * 3-kertainen Intercontinental-mestari * 9-kertainen Hardcore Champion * 1-kertainen World Tag Team-mestari (Booker T:n kanssa) * 1-kertainen WWE Tag Team-mestari * Slammy Awards 2x ==Lähteet== Luokka:Yhdysvaltalaiset showpainijat Luokka:Vuonna 1969 syntyneet Luokka:Elävät henkilöt
Heureka (sana)

Heurēka ( tai , ”olen löytänyt [sen]”) on huudahdus, joka kuvastaa iloa uudesta keksinnöstä tai löydöstä. == Sana == Heurēka on yksikön ensimmäisen persoonan aktiivin indikatiivin perfektimuoto muinaiskreikan sanasta heuriskō (), joka tarkoittaa ”löytää”. Näin se voidaan suomentaa ”olen löytänyt” tai täsmällisemmin ”olen siinä tilassa että olen löytänyt”. Monissa kielissä huudahduksen alussa oleva vahva henkäys (spiritus asper) jätetään pois ja se esitetään muodossa eureka. Suomi on niitä kieliä, joka säilyttää henkäyksen, jota suomessa vastaa h-äänne. == Arkhimedes == Huudahduksen esittäjänä kuvataan tunnetuimmin kreikkalainen oppinut Arkhimedes. Hänen kerrotaan huutaneen ”heureka!” astuttuaan kylpyyn ja huomattuaan, että veden pinta nousi. Tällöin hän ymmärsi yht'äkkiä, että syrjäytetyn veden tilavuus on sama kuin vedenpinnan alla olevan ruumiinosan tilavuus. Tämä tarkoitti esimerkiksi sitä, että epäsäännöllisten kappaleiden tilavuus voitiin laskea tarkasti, mikä oli aiemmin ollut vaikea ongelma. Kertomuksen mukaan Arkhimedes oli löydöstään niin innostunut, että hyppäsi kylpyammeestaan ja juoksi Syrakusan katujen halki alasti. Arkhimedeen ratkaisua voitiin käyttää Syrakusan kuninkaan Hieron II:n esittämän ongelman ratkaisuun. Kysymys kuului, saattoiko kuningas luottaa siihen, että hänellä ollut epäsäännöllisen muotoinen kultainen kruunu todella oli puhdasta kultaa, ja miten se voitaisiin varmistaa. Painon mittaaminen oli helppoa, ja Arkhimedeen keksinnön jälkeen myös kruunun tilavuus voitaisiin laskea. Tällöin painon ja tilavuuden suhteesta voitaisiin laskea kappaleen tiheys, mikä oli merkittävä tekijä kullan puhtauden määrittelemisessä. Kertomus esiintyy ensimmäisen kerran kirjallisessa muodossa Vitruviuksen teoksessa Arkkitehtuurista (De architectura) kaksisataa vuotta sen jälkeen kun lausuma olisi lausuttu.Vitruvius: De architectura IX, Introduction 9‑12; Vitruvius: On Architecture IX, Introduction 9‑12. Jotkut tutkijat ovat epäilleet kertomuksen aitoutta esimerkiksi siksi, että ongelman toteaminen ratkaistuksi olisi vaatinut tarkkoja mittauksia, jotka olivat vaikeita toteuttaa Arkhimedeen aikana. == Muu käyttö == Myöhemmin ”heureka” on huudahduksena kuvannut sekä erilaisten tieteellisten keksintöjen että muiden löydösten aikaansaamaa innostusta. Toinen kuuluisa matemaatikko Carl Friedrich Gauss käytti Arkhimedeen ilmaisua vuonna 1796 kirjoittaessaan muistikirjaansa ”ΕΥΡΗΚΑ! num= Δ + Δ + Δ”. Hän viittasi tällä havaintoonsa, että jokainen positiivinen kokonaisluku voidaan esittää korkeintaan kolmen kolmioluvun avulla.Bell, Eric Temple: ”Gauss, the Prince of Mathematicians”. Teoksessa Yhdysvalloissa ”heureka” on osana Kalifornian osavaltion mottoa vuodesta 1849, virallisesti vuodesta 1963. Se viittaa Kalifornian kultaryntäykseen vuonna 1848. Samaan viittaa kalifornialaisen Eurekan kaupungin nimi. ”Heureka” liittyy myös Australian kultaryntäykseen. Eureka Stockade oli australialaisten kullankaivajien kapina vuonna 1854. Suomessa Tiedekeskus Heureka on nimetty huudahduksen mukaan. == Katso myös == * Ahaa-elämys * Arkhimedeen laki == Lähteet == Luokka:Kreikankieliset sanat ja sanonnat Luokka:Lentävät lauseet
Chuck Palumbo

Charles Ronald "Chuck" Palumbo (s. 14. kesäkuuta 1971)Chuck Palumbo Profile & Match ListingPro Fight db Viitattu 19.7.2024 on showpainija, joka on esiintynyt World Wrestling Entertainmentissä (WWE). Hän lähti WWE:stä vuonna 2004, mutta teki paluun vuonna 2007. Palumbo vaihdettiin SmackDown!-showpainiohjelmasta WWE Raw -ohjelmaan, mutta hän ei koskaan ehtinyt esiintyä Raw'ssa, sillä hänet erotettiin WWE:stä marraskuussa 2008. Hänen managereitaan ovat Kevin Nash, Torrie Wilson, Michelle McCool ja Rico Constantino.Chuck Palumbo Wrestlindata-sivustollaViitattu 19.7.2024 Palumbon lempinimiä ovat Main Event, Custom Chucky P ja Full Blooded Italian. Sisääntulomusiikkina hänellä oli Jim Johnstonin "You Will Remember Me". == Tiedot == * Pituus: 201 senttiä * Paino: 130 kiloa * Kotipaikka: Providence, Rhode Island * Debyytti: Vuosi 2000 == Liikkeet == * Full Throttle (Gutwrench To Flapjack) * Superkick * Italian Drop (Scoop Lift To Samoan Drop) * Torture Rack (Backbreaker Rack) * Big Boot * Powerbomb == Palkinnot ja mestaruudet == * Vuoden Tag Team 2002 (Billy Gunnin kanssa) * Kaksinkertainen WWE Tag Team- mestari (Billy Gunnin kanssa) ==lähteet== Luokka:Yhdysvaltalaiset showpainijat Luokka:Vuonna 1971 syntyneet Luokka:Elävät henkilöt
Walesin arkkipiispa

Walesin arkkipiispa on Englannin kirkosta itsenäisen anglikaaniseen kirkkoyhteisöön kuuluvan Walesin kirkon päämies, jonka Walesin piispat valitsevat joukostaan. Arkkipiispan virka luotiin, kun Walesin hiippakunnan erotettiin omaksi kirkkoprovinssikseen. Viran nykyinen haltija on Andrew John. Toisin kuin Canterburyn ja Yorkin arkkipiispat, jotka nimittää kuningatar pääministerin suosituksesta, Walesin arkkipiispan valitsevat Walesin piispat keskuudestaan hoitamaan tehtävää oman hiippakuntansa lisäksi. Arkkipiispa toimii Walesin kirkon johtavana paimenena johtaen ja valvoen sitä. Hän kutsuu koolle piispainkokouksen ja toimii kirkon hallinnon puheenjohtajana. Jonkun piispoista jäädessä eläkkeelle arkkipiispa huolehtii tämän hiippakunnan valvonnasta oman hiippakuntansa ohella siihen asti, että uusi piispa on valittu. Arkkipiispa on kuitenkin ainoastaan ensimmäinen vertaistensa joukossa eikä hänen tule sekaantua muiden hiippakuntien asioihin, ellei kyseisen hiippakunnan piispa sitä itse pyydä. ==Luettelo arkkipiispoista== piispa virka-aika lisätietoa Alfred George Edwards 1920–1934 Toimi myös St Asaphin piispana vuodesta 1889 alkaen. Charles Alfred Howell Green 1934–1944 Toimi aiemmin Monmouthin piispana, vuodesta 1928 Bangorin piispa, kuoli arkkipiispana toimiessaan. David Lewis Prosser 1944–1949 Toimi vuodesta 1926 alkaen St Davidsin piispana. John Morgan 1949–1957 Toimi aiemmin Swansean ja Breconin piispana, vuodesta 1939 Llandaffin piispa, kuoli arkkipiispana toimiessaan. Edwin Morris 1957–1967 Vuodesta 1945 Monmouthin piispa. Glyn Simon 1968–1971 Toimi aiemmin Swansean ja Breconin piispana, vuodesta 1957 Llandaffin piispa. Gwilym Owen Williams 1971–1982 Vuodesta 1957 Bangorin piispa. Derrick Greenslade Childs 1983–1986 Vuodesta 1970 Monmouthin piispa. George Noakes 1987–1991 Vuodesta 1981 St Davidsin piispa. Alwyn Rice Jones 1991–1999 Vuodesta 1981 St Asaphin piispa. Rowan Williams 1999–2002 Vuodesta 1992 Monmouthin piispa, siirtyi vuonna 2002 Canterburyn arkkipiispaksi. Barry Morgan 2002–2017 Toimi aiemmin Bangorin piispana, vuodesta 1999 Llandaffin piispa. John Davies 2017–2021 Vuodesta 2008 Swansean ja Breconin piispa. Andrew John 2021- Vuodesta 2008 Bangorin piispa. == Lähteet == Arkkipiispa Luokka:Luettelot piispoista Luokka:Walesin kirkko
Jukka Valtasaari

Jukka Robert Valtasaari (s. 1. elokuuta 1940 Kuopio) on suomalainen diplomaatti,Kuka kukin on 2003, s. 1086. Helsinki 2002. ISBN 951-1-18086-X joka on vaikuttanut neljäkymmentä vuotta useilla suomalaisilla avainpaikoilla, muun muassa Suomen suurlähettiläänä Washingtonissa vuosina 1988–1996 ja 2001–2005 ja välillä Ulkoministeriön valtiosihteerin tehtävässä 1996–2001 (Internet Archive)Hämäläinen, Unto: Yhdysvaltain ystävä. Helsingin Sanomat 6.3.2011, s. D 5.. Koulutukseltaan Valtasaari on valtiotieteiden lisensiaatti. Hän työskenteli New Yorkissa Suomen YK-edustajistossa vuosina 1977–1983, ulkoministeriön toimistopäällikkönä 1983–1985 ja ulkoministeriön poliittisen osaston apulaisosastopäällikönä 1985–1988. Jukka Valtasaaren veli oli ulkomaantoimittaja Mikko Valtasaari. Heidän vanhempansa olivat monissa valtionhallinnon tiedotustehtävissä toiminut Matti Valtasaari ja kemisti Lea Valtasaari.Valtasaari, Matti. Kuka kukin on 1954, s. 938. == Teokset== * * * * Lännen jälkeen. Jyväskylä: Docendo, 2019. ISBN 978-952-291-686-0 == Lähteet == Luokka:Suomen suurlähettiläät Luokka:Vuonna 1940 syntyneet Luokka:Elävät henkilöt Luokka:Suomen ulkoministeriön valtiosihteerit
Jacques Nys

Jacques Nys (19. huhtikuuta 1943 Roubaix, Nord, Ranska – 9. maaliskuuta 2018) oli ranskalainen yleisurheilija, jonka päälaji oli kiekonheitto. Nys voitti Ranskan mestaruuden kiekonheitossa vuonna 1971. Hän paransi maansa ennätystä kahdesti: syyskuussa 1970 hän vei ennätyksen Raymond Bachélta tuloksellaan 57,02 m ja kesäkuussa 1972 hän heitti uuden ennätystuloksen 57,10 m. Hän menetti ennätyksen jo heinäkuussa 1972 Michel Chabrierille. ==Henkilökohtaiset ennätykset== * Kiekonheitto: 57,10 m (1972) * Keihäänheitto: 63,07 m (1962) * Kuulantyöntö: 15,76 m (1963) ==Lähteet== * ===Viitteet=== Luokka:Ranskalaiset kiekonheittäjät Luokka:Vuonna 1943 syntyneet Luokka:Vuonna 2018 kuolleet
Raimo Jussila

Raimo Jussila (s. 1943) on suomalainen filosofian lisensiaatti ja tietokirjailija. Jussila on toiminut Sanakirjasäätiössä Himangan murteen sanastajana ja leksikografina, Kotimaisten kielten tutkimuskeskuksen suunnittelupäällikkönä, sanaston tutkijana ja sanakirjantoimittajana sekä Suomen tietokirjailijat ry:n toiminnanjohtajana. Hän on julkaissut useita teoksia etenkin murretutkimuksen alalta. Jussila on toiminut aiemmin myös Bibliophilos-lehden päätoimittajana. == Teoksia == * * * * * * * * * * * * * * * * * * * ==Lähteet== == Aiheesta muualla== * Raimo Jussila teki Kalevalan sanakirjan, Kirjastokaista-video Luokka:Suomalaiset tietokirjailijat Luokka:Vuonna 1943 syntyneet Luokka:Elävät henkilöt
Raymond Baché

Raymond Baché (s. 1. syyskuuta 1947 Estagel, Pyrénées-Orientales, Ranska – 18. joulukuuta 2016) oli ranskalainen yleisurheilija, jonka päälaji oli kiekonheitto. Baché teki heinäkuussa 1969 La Baulessa kiekonheitossa Ranskan ennätyksen 56,54 m. Edellisen kerran Ranskan ennätystä oli parantanut Pierre Alard lähes seitsemän vuotta aiemmin. Baché menetti ennätyksen syyskuussa 1970 Jacques Nysille. Baché oli pituudeltaan 188-senttinen ja painoi huippuvuosinaan 94 kiloa. ==Lähteet== * ===Viitteet=== Luokka:Ranskalaiset kiekonheittäjät Luokka:Vuonna 1947 syntyneet Luokka:Vuonna 2016 kuolleet
Kaavi Blues

Kaavi Blues oli vuosittain kesäkuun alussa pidettävä blues-festivaali, joka järjestettiin Kaavilla Pohjois-Savossa. Esiintyjien joukossa oli sekä kotimaisia että ulkomaalaisia bluesbändejä. Kaavi Blues ry. järjesti festivaalia vuosina 2005-2015. Kaavi Bluesin perinteitä on jatkanut kesästä 2016 alkaen Juankoskella järjestettävä Ruukki Roots- rytmimusiikkifestivaali.Ruukki Roots Kaavi Blues hiljenee, Ruukki Roots aloittaa ==Lähteet== ==Aiheesta muualla== *Kaavi Blues * Ruukki Roots Luokka:Entiset musiikkitapahtumat Suomessa Luokka:Kaavi
Frédéric Piette

Frédéric Piette (s. 22. syyskuuta 1946 Doingt-Flamicourt, Somme, Ranska) on entinen ranskalainen kiekonheittäjä. Piette edusti maataan Prahan EM- kilpailuissa 1978. Hän karsiutui loppukilpailusta tuloksella 57,54 m. Ranskan mestaruuden 189-senttinen ja aktiivivuosinaan 94 kiloa painanut Piette voitti vuosina 1973–1974 ja 1976–1981. Hän paransi maansa ennätystä seitsemän kertaa vuosina 1973–1977: huhtikuussa 1973 hän vei ennätyksen Michel Chabrierilta tuloksellaan 58,08 m, 20. syyskuuta 1975 hän ylitti ensimmäisenä ranskalaiskiekonheittäjänä 60 metrin rajan tuloksellaan 60,96 m ja syyskuussa 1977 hän heitti yhdessä kilpailussa kaksi viimeistä ennätystään, 61,26 ja 61,76 m. Ennätyksen hän menetti vasta heinäkuussa 1987 Patrick Journoudille. ==Lähteet== * Luokka:Ranskalaiset kiekonheittäjät Luokka:Vuonna 1946 syntyneet Luokka:Elävät henkilöt
Patrick Journoud

Patrick Journoud (27. huhtikuuta 1964 Casablanca, Marokko – 16. tammikuuta 2015 Perpignan) Viitattu 28.10.2020 oli ranskalainen yleisurheilija, jonka päälaji oli kiekonheitto. Journoud saavutti alle 20-vuotiaiden EM-kilpailuissa 1983 pronssia kiekonheitossa. Aikuisten arvokilpailuissa hän edusti maataan kahdesti karsiutuen molemmilla kerroilla loppukilpailusta. Rooman MM- kilpailuissa 1987 hänen karsintatuloksensa oli 57,84 m ja Soulin 1988 olympialaisissa hän heitti tuloksen 58,94 m. Ranskan mestaruuden 190-senttinen ja aktiivivuosinaan 97 kiloa painanut Journoud voitti vuosina 1988, 1989 ja 1990. Hän paransi maansa ennätystä kahdesti: heinäkuussa 1987 hän vei ennätyksen Frédéric Pietteltä tuloksellaan 62,36 m ja vuotta myöhemmin hän paransi ennätyksen tulokseen 63,02 m, jonka ylitti Jean Pons vasta vuonna 1997. Kuulantyönnössä Journoud voitti Ranskan hallimestaruuden vuonna 1986. ==Henkilökohtaiset ennätykset== * Kiekonheitto: 63,02 m (1988) * Kuulantyöntö: 18,20 m (1989) ==Lähteet== * ===Viitteet=== Luokka:Ranskalaiset kiekonheittäjät Luokka:Ranskalaiset kuulantyöntäjät Luokka:Vuonna 1964 syntyneet Luokka:Vuonna 2015 kuolleet
Lea Sutinen

Lea Sutinen, o.s. Sulku, (6. joulukuuta 1922 Impilahti – 5. tammikuuta 2008 Joensuu) oli suomalainen, keskustapuoluetta edustanut poliitikko. Sutinen toimi kansanedustajana Pohjois-Karjalan läänin vaalipiiristä 17 vuoden ajan, maaliskuusta 1970 maaliskuuhun 1987. Eduskunnan valiokunnista hän vaikutti puolustusvaliokunnassa, suuressa valiokunnassa, jossa hän toimi myös varapuheenjohtajana, talousvaliokunnassa ja valtiovarainvaliokunnassa. Hän toimi myös puolueensa eduskuntaryhmän 1. ja 2. varapuheenjohtajana. Kunnallispolitiikassa Sutinen toimi Juuan kunnanvaltuuston jäsenenä vuosina 1954–1956 ja 1977–1988 sekä valtuuston puheenjohtajana 1980–1988. Presidentin valitsijamies hän oli kaksissa vaaleissa, 1978 ja 1982. Hänelle myönnettiin kunnallisneuvoksen arvonimi vuonna 1989. Sutinen valmistui vuonna 1944 sairaanhoitajaksi Kuopion sairaanhoitajakoulusta ja terveyssisareksi Valtion terveydenhuolto-opistosta. Hän työskenteli terveyssisarena Juuan kunnassa vuosina 1944–1947 ja 1950–1951. Maanviljelijäperheeseen syntynyt Sutinen toimi vuodesta 1947 Mäntylän tilan emäntänä Juuassa. Sota-aikana lottana ollut Sutinen oli perustamassa Rintamanaisten liittoa vuonna 1980 ja hän toimi järjestön puheenjohtajana vuosina 1980–1995. Myöhemmin hänet nimettiin järjestön kunniapuheenjohtajaksi. Sutinen oli naimisissa maanviljelysneuvos Aulis Sutisen (1905–2001) kanssa vuodesta 1947. Vuonna 1987 perustettiin Lea ja Aulis Sutisen nimikkorahasto, jonka tarkoituksena on tukea niitä maa-, metsä- ja kotitalousalan opiskelijoita sekä tutkijoita, jotka ovat pohjoiskarjalaisia tai pohjois- tai laatokankarjalaista syntyperää.. ==Lähteet== * * ===Viitteet=== Luokka:Kansanedustajat Luokka:Suomen Keskustan poliitikot Luokka:Juuan kunnanvaltuutetut Luokka:Pohjois-Karjalan vaalipiiri Luokka:Suomalaiset sairaanhoitajat Luokka:Vuonna 1922 syntyneet Luokka:Vuonna 2008 kuolleet
Michel Chabrier

Michel Chabrier (26. tammikuuta 1948 Remiremont, Vosges, Ranska – 16. marraskuuta 2010 Remiremont) oli ranskalainen yleisurheilija, jonka päälaji oli kiekonheitto. Chabrier voitti kiekonheitossa Ranskan mestaruuden vuosina 1972 ja 1975. Hän paransi maansa ennätystä heinäkuussa 1972 tulokseen 57,80 m. Huhtikuussa 1973 hän menetti ennätyksen Frédéric Piettelle. Uransa parhaan heiton 60,40 m hän heitti vuonna 1977. Kansainvälisiin arvokilpailuihin hän ei osallistunut. Chabrier oli pituudeltaan 195 senttimetriä ja painoi aktiiviurheiluvuosinaan 100 kiloa. Hän kuoli syöpään 62-vuotiaana marraskuussa 2010. ==Henkilökohtaiset ennätykset== * Kiekonheitto: 60,40 m (1977) * Kuulantyöntö: 16,82 m (1972) ==Lähteet== * Luokka:Ranskalaiset kiekonheittäjät Luokka:Vuonna 1948 syntyneet Luokka:Vuonna 2010 kuolleet
Royal Geographical Society

Royal Geographical Society () on vuonna 1830 perustettu brittiläinen maantieteeseen perehtynyt järjestö. Järjestön perustajiin kuuluivat muun muassa sir John Franklin ja boforiasteikon kehittänyt Francis Beaufort. Sen suojelija on Ison-Britannian hallitsija. Järjestöä hallinnoi 25-jäseninen johtokunta, jota johtaa puheenjohtaja. 21 jäsentä valitaan lautakuntaan järjestön jäsenistön keskuudesta. Lisäksi siihen kuuluu kunniajäseniä ja yksi opiskelijajäsen. Lisäksi järjestöllä on viisi lautakuntaa.http://www.rgs.org/AboutUs/Governance/Governance.htm Kenties kuuluisin kunniajäsen on kunniavarapuheenjohtajana toimiva Michael Palinhttp://www.rgs.org/AboutUs/People/People.htm . 1800-luvun puolivälistä aina ensimmäisen maailmansodan loppuun asti johtokunnan puheenjohtajan ja jäsenten mielipiteet olivat haluttua tavaraa lehdistössä ja järjestön sponsoroimat retkikunnat olivat useasti etusivun uutisia. Nykyään järjestö on maailman johtavia maantieteen opetuksen keskuksia.http://www.rgs.org/AboutUs/History.htm == Lähteet == == Aiheesta muualla == Luokka:Maantieteelliset yhdistykset Luokka:Brittiläiset järjestöt Luokka:Yhdistyneen kuningaskunnan tiede ja tekniikka